Document ID: /roh_data/filtered/swiss_laws_in_ROHinterleaved.jsonl.gz/17398

This text was translated from EN into Rumantsch Grischun.

The obligor under a ledger-based security is entitled and obliged to render performance only to the creditor indicated in the securities ledger and subject to appropriate modification of the ledger. By rendering the performance due at maturity to the creditor indicated in the securities ledger, the obligor is released from the obligation even if the indicated creditor is not the actual creditor, unless the obligor is guilty of malice or gross negligence. When acquiring a ledger-based security in a securities ledger from the creditor indicated therein, the acquirer is protected even if the seller was not entitled to dispose of the ledger-based security, unless the acquirer acted in bad faith or with gross negligence. The obligor may raise against a claim deriving from a ledger-based security only those objections which: 1. are aimed at contesting the validity of the registration or derive from the securities ledger itself or its accompanying data; 2. he or she is personally entitled to raise against the current creditor of the ledger-based security; or3. are based on the direct relations between the obligor and a former creditor of the ledger-based security, if the current creditor intentionally acted to the detriment of the obligor when acquiring the ledger-based security Inserted by No I 1 of the FA of 25 Sept. 2020 on the Adaptation of Federal Law to Developments in Distributed Ledger Technology, in force since 1 Feb. 2021  (AS 2021 33; BBl 2020 233).

Il debitur d’in dretg da valur inscrit ha il dretg e l’obligaziun da prestar ses pajament mo al creditur cumprovà en il register da dretgs da valur e mo sin basa d’ina adattaziun correspundenta dal register. Premess ch’i na saja betg avant maun ina malignadad u ina greva negligientscha da vart dal debitur, vegn el deliberà, sch’el presta – il mument da la scadenza – in pajament a favur dal creditur cumprovà en il register da dretgs da valur, er sch’il creditur cumprovà n’è betg il creditur effectiv. Tgi che ha acquistà dal creditur cumprovà en il register da dretgs da valur in dretg da valur inscrit en quest register, sto vegnir protegì en ses acquist, er sche l’alienader n’era betg autorisà da disponer dal dretg, nun che l’acquistader haja agì da mala fai u per greva negligientscha il mument da l’acquist. Cunter la pretensiun che sa basa sin in dretg da valur inscrit po il debitur mo far objecziuns:1. ch’èn drizzadas cunter la valaivladad da la registraziun ubain resortan dal register da dretgs da valur u da sias datas accumpagnantas;2. ch’el persunalmain po far valair envers il creditur actual dal dretg da valur inscrit; u3. che sa basan sin la relaziun directa dal debitur cun in anteriur creditur dal dretg da valur inscrit, sch’il creditur actual ha agì sapientivamain a disfavur dal debitur a chaschun da l’acquist dal dretg da valur inscrit. Integrà tras la cifra I 1 da la LF dals 25 da sett. 2020 davart l’adattaziun dal dretg federal als svilups da la tecnologia dals registers electronics distribuids, en vigur dapi il 1. da favr. 2021 (AS 2021 33; BBl 2020 233).